stanford-oval/wikipedia huggingface dataset:
B-tyypin natriureettinen peptidi

B-tyypin natriureettinen peptidi (BNP) on natriumin virtsaan erittymistä lisäävä peptidi.
Alun perin BNP eristettiin sian aivoista, mistä englanninkielinen nimi brain natriuretic peptide johtuu. BNP:tä esiintyy ihmisellä enimmäkseen sydänkammioiden lihaksessa. BNP ja sen esiaste NTproBNP (=proBNP) voidaan mitata verestä. Sydämen vajaatoiminnan yhteydessä BNP-arvo kohoaa, mutta arvo voi olla kohtalaisesti koholla ilman vajaatoimintaa esimerkiksi eteisvärinässä tai aorttaläpän ahtaumassa. Sydämen vajaatoiminnan yhteydessä BNP-arvo on sitä korkeampi mitä vaikeampi vajaatoiminta on. BNP:n avulla voidaan erottaa sydänperäinen hengenahdistus keuhkoperäisestä. Normaalin BNP-arvon yläraja on 100 nanogrammaa litrassa. Kun NTproBNP arvo on alle 300 nanogrammaa litrassa, se sulkee pois äkillisen sydämen vajaatoiminnan.
Sydämen vajaatoiminnassa sydänlihassolut syntetisoivat natriureettisia peptidejä ANP:tä (eteispeptidi) ja BNP:tä (= B-tyypin natriureettinen peptidi). Tämä johtuu vasemman kammion täyttöpaineen noususta, reniini-angiotensiinijärjestelmän ja sympaattisen hermoston aktivaatiosta. Kun ANP ja BNP vapautuvat verenkiertoon, ne vaikuttavat hormonin tavoin kohde-elimessä esimerkiksi lisäämällä verisuonten seinämien relaksaatiota ja veden ja suolan eritystä munuaisissa. BNP ei kerry merkittävässä määrin erityisiin varastojyväsiin. BNP:n määrittäminen toimii seulontakokeena potilailla, joilla sydämen vajaatoimintadiagnoosi on epävarma. Vajaatoimintaa ei ole, jos tulos on negatiivinen. Positiivinen tulos on aina syy jatkotutkimuksille, kuten sydämen kaikukuvaukselle. Veriplasman BNP-pitoisuus pienenee, jos potilaalla on vasemman kammion kuormitusta vähentävä lääkehoito. Lääkehoito täytyy ottaa huomioon, kun tuloksia arvioidaan.
Aiheesta muualla

Yle, Akuutti 23.9.2003, SYDÄNHORMONITUTKIMUS TUOTTAA TULOSTA
Oulun yliopisto, Minna Ala-Kopsala 2006: CIRCULATING N-TERMINAL FRAGMENTS OF A- AND B-TYPE NATRIURETIC PEPTIDES: MOLECULAR HETEROGENEITY, MEASUREMENT AND CLINICAL APPLICATION
Sotkamo-lehti 5.4.2009 Sydänspesialistit Vuokatissa (Arkistoitu – Internet Archive)
Ayesha Dharker

| Ayesha Dharker> Henkilötiedot |
| --- | --- |
Syntynyt: 16. maaliskuuta 1978 (ikä 46) Mumbai, Maharashtra, Intia
Aiheesta muualla
IMDb 
Elonet
Ayesha Dharker (s. 16. maaliskuuta 1978) on intialais-brittiläinen näyttelijä, joka tunnetaan erityisesti roolistaan intialaisessa elokuvassa The Terrorist (1999). Hän on esiintynyt myös Hollywood-elokuvissa, kuten Star Wars: Episodi II – Kloonien hyökkäys ja Rakkauden kaikki mausteet, sekä televisiosarjoissa ja Broadway-musikaalissa.
Filmografia > Elokuvat

| Vuosi | Nimi | Rooli | Muuta |
| --- | --- | --- | --- |
| 1989 | Manika, Manika – tyttö, joka eli kahdesti | Manika Kallatil |  |
| 1992 | Ilon kaupunki | Amrita H. Pal |  |
| 1997 | Saaz | Kuhu Vrundavan |  |
| 1999 | The Terrorist | Malli |  |
| 1999 | Split Wide Open | Leela |  |
| 2000 | The Mystic Masseur | Leela |  |
| 2001 | Star Wars: Episodi II – Kloonien hyökkäys | Kuningatar Jamillia |  |
| 2002 | Anita and Me | Daljeet Kumar |  |
| 2005 | Rakkauden kaikki mausteet | Hameeda |  |
| 2005 | Colour Me Kubrick: A True...ish Story | Dr. Stukeley |  |
| 2006 | Outsourced | Asha |  |
| 2007 | Loins of Punjab Presents | Opama Menon |  |
| 2010 | Red Alert | Radhakka |  |
Filmografia > Televisio

| Vuosi | Nimi | Rooli | Muuta |
| --- | --- | --- | --- |
| 1991 | Misteri della giungla nera, I | Nuori tyttö |  |
| 1995 | A Mouthful of Sky |  |  |
| 2000 | Arabian Nights | Coral Lips |  |
| 2001 | Tohtorit | Meena Chauhan |  |
| 2002 | Leikaten | Sunni Khadir |  |
| 2003 | Tohtorit | Mina Patel |  |
| 2003 | Elämä se ei ole silkkiä vaan | Chila |  |
| 2005 | Murhan jäljet | Mary Sharman |  |
| 2008 | Doctor Who | Solana Mercurio |  |
| 2008–2009 | Coronation Street | Tara Mandal |  |
| 2010 | Tohtori Intiasta | Kamini Sharma |  |
Aiheesta muualla

Ayesha Dharker Internet Movie Databasessa. (englanniksi)
Ayesha Dharker Elonetissä.
Barry Morse

Barry Morse.
Herbert ”Barry” Morse (10. kesäkuuta 1918 – 2. helmikuuta 2008) oli brittiläissyntyinen näyttelijä. Hän menestyi kahdeksalle vuosikymmenelle levittäytyneen uransa aikana sekä televisio-, näytelmä- että elokuvarooleillaan. Hän muutti perheineen Kanadaan vuonna 1951, ja hänellä oli kaksoiskansalaisuus vuodesta 1953.
Morse pääsi 15-vuotiaana stipendillä Royal Academy of Dramatic Artiin. Muutamia televisiosarjoja, joissa hän esiintyi, olivat Takaa-ajettu ja Avaruusasema Alfa. Hänen muistelmateoksensa Remember With Advantages - Chasing 'The Fugitive' and Other Stories from an Actor's Life julkaistiin vuonna 2007.
Morse tuli tunnetuksi myös hyväntekeväisyystyöllään. Hänellä oli kolme lasta. Hän oli kuudenkymmenen vuoden ajan naimisissa näyttelijätär Sydney Sturgessin kanssa, kunnes jäi leskeksi 30. syyskuuta 1999. Vaimo oli kärsinyt Parkinsonin taudista neljätoista vuotta. Barry Morse itse kuoli 89-vuotiaana helmikuussa 2008.
Barnes & Noble

| Barnes & Noble |
| --- | --- |
Osake:  NYSE: BKS
ISIN:  US0677741094
Kotipaikka:  Yhdysvallat
Kotisivu:  www.barnesandnobleinc.com
Infobox OKVirheellinen NIMI-arvo: 
Barnes & Noblen myymälä Union Squarella New Yorkissa.
Barnes & Noble on yhdysvaltalainen maailman suurimpiin kuuluva kirjakauppaketju.
Yrityksen tulosta on heikentänyt kilpailu verkko- ja halpakauppojen kanssa sekä sähkökirjojen yleistyminen. Yhtiöllä on myös oma sähköinen lukulaite nimeltä Nook.
Syyskuussa 2010 yritys ilmoitti sulkevansa Lincoln Centerin läheisyydessä New Yorkissa sijainneen lippulaivamyymälänsä tammikuussa 2011.
Aiheesta muualla

Kuvia tai muita tiedostoja aiheesta Barnes & Noble Wikimedia Commonsissa
Barnes & Noblen verkkosivut
Barnes & Noblen yrityssivusto
Battle in Seattle

| Battle in Seattle |
| --- | --- |

Ohjaaja:  Stuart Townsend
Käsikirjoittaja:  Stuart Townsend
Perustuu:  Seattlen WTO-protestit 1999
Tuottaja:  Mary Aloe
Säveltäjä:   Neil Davidge  Robert del Naja 
Kuvaaja:  Barry Ackroyd
Leikkaaja:  Fernando Villena
Lavastaja:  Kirsten Franson
Pääosat:   André Benjamin  Jennifer Carpenter  Isaach De Bankolé 
Valmistustiedot
Valmistusmaa:   Yhdysvallat  Kanada  Saksa 
Tuotantoyhtiö:  Redwood Palms Pictures
Levittäjä:  Netflix
Ensi-ilta:  Toronton elokuvajuhlat 8. syyskuuta 2007 Yhdysvallat (rajoitetusti) 19. syyskuuta 2008 Kanada 17. lokakuuta 2008
Kesto:  111 min
Alkuperäiskieli:  englanti
Budjetti:  8 miljoonaa dollaria
Tuotto:  908 847 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Battle in Seattle on ensimmäinen näyttelijä Stuart Townsendin ohjaama draamaelokuva vuodelta 2007. Se perustuu Maailman kauppajärjestö WTO:n huippukokouksen vastaisiin mielenosoituksiin Seattlessa marras-joulukuussa 1999.
Vaikka elokuva saikin kriitikoilta pääasiassa positiivista palautetta, se menestyi taloudellisesti erittäin huonosti. Elokuvan budjetti oli noin kahdeksan miljoonaa dollaria, mutta se tuotti koko maailmassa alle miljoonan.
Juoni

Elokuva alkaa kohtauksella, jossa WTO:n vastaisia mielenosoituksia organisoivat Louise Phillips, Django Mells ja Jay Elgin kiinnittävät valtavan WTO-vastaisen lakanan Seattle Towerin huipulle. Tämän jälkeen he siirtyvät suunnittelemaan seuraavan päivän mielenosoituksia samalla, kun Seattlen poliisilaitos yrittää miettiä minne mielenosoittajat kasaantuvat. Kaupungin pormestari ja mielenosoituksia järjestävät tahot ovat aiemmin sopineet, etteivät protestit ole väkivaltaisia eikä poliisi käytä väkivaltaa aktivisteja vastaan.
Mielenosoitusten alkaessa 30. marraskuuta 1999 mielenosoittajat tukkivat kokouspaikalle vievät tiet. Pormestari antaa lopulta luvan käyttää kyynelkaasua aktivistien hajottamiseksi. Mielenosoitukset kuitenkin muuttuvat väkivaltaisiksi ja poliisi alkaa pidättämään aktivisteja. Kaupunkiin julistetaan hätätila ja ulkonaliikkumiskielto jonka lisäksi paikalle kutsutaan kansalliskaarti. Kaupungissa toimivan Dale-nimisen poliisin raskaana oleva vaimo yrittää lähteä keskustasta, mutta joutuu muiden ohella poliisin pamputtamaksi ja saa keskenmenon.
Seuraavana päivänä Jay pääsee väärennetyillä papereilla valtiopäämiesten kokoukseen ja pitää puheenvuoron tuhottujen metsien puolesta ennen kuin hänet poistetaan kokoussalista. Django ja Louise pidätetään satojen muiden mielenosoittajien kanssa. Illalla Jay suututtaa lapsensa menettäneen Dalen ja tämä alkaa jahtamaan Jayta ympäri Capitol Hilliä. Dale pahoinpitelee hänet rajusti ennen kuin toinen poliisi ehtii paikalle. Jay pidätetään ja hän uhkaa saada kolmannen tuomionsa, joka tarkoittaisi elinkautista. Seattlen pormestari päättää kuitenkin lopulta armahtaa kaikki 600 pidätettyä aktivistia.
Näyttelijät

| 0 | 1 | 2 |
| --- | --- | --- |
|  Martin Henderson  | … |  Jay   |
|  Michelle Rodríguez  | … |  Lou   |
|  Charlize Theron  | … |  Ella   |
|  Woody Harrelson  | … |  Dale   |
|  André Benjamin  | … |  Django   |
|  Connie Nielsen  | … |  Jean   |
|  Ray Liotta  | … |  Pormestari Jim Tobin (perustuen löyhästi Seattlen tuolloiseen pormestariin Paul Schelliin)   |
|  Tzi Ma  | … |  Kuvernööri (perustuen löyhästi Washingtonin tuolloiseen kuvernööriin Gary Lockeen)   |
|  Channing Tatum  | … |  Johnson   |
|  Jennifer Carpenter  | … |  Sam   |
|  Ivana Miličević  | … |  Carla   |
|  Joshua Jackson  | … |  Randall   |
|  Isaach De Bankolé  | … |  Abasi   |
|  Rade Serbedzija  | … |  Dr. Meric   |
Tuotanto

Battle in Seattle perustuu Maailman kauppajärjestö WTO:n huippukokouksen vastaisiin mielenosoituksiin Seattlessa 30. marraskuuta – 2. joulukuuta 1999. Vaikka elokuva perustuukin tositapahtumiin, kaikki siinä esiintyvät hahmot ovat fiktiivisiä. Elokuvan ohjaaja Stuart Townsend otti elokuvaan vaikutteita muun muassa Janet Thomasin kirjoittamasta kirjasta "The Battle in Seattle – The Story Behind and Beyond the WTO Demonstrations".
Battle in Seattlen budjetti oli noin kahdeksan miljoonaa dollaria. Suurin osa elokuvan kohtauksista kuvattiin Insight Film Studiosin studioilla Vancouverissa, Kanadassa. Seattlessa elokuvaa kuvattiin vain yhden viikonlopun ajan joulukuussa 2006.
Vastaanotto

Battle in Seattle oli taloudellisesta floppi. Elokuvan budjetti oli noin kahdeksan miljoonaa dollaria, mutta elokuva on tähän mennessä tuottanut vasta 908 847 dollaria. Elokuva julkaistiin Yhdysvalloissa 19. syyskuuta 2008 vain kahdeksassa teatterissa. Se tuotti avausviikonloppunaan 46 903 dollaria ollen vasta viikonlopun 46. eniten tuottanut elokuva.
Kriitikoiden mielipiteet elokuvista olivat ristiriitaisia. Rotten Tomatoes -sivustolla elokuva on saanut 53 % positiivisia ääniä. Iltalehden kriitikko kehui elokuvaa ”ehdottoman mielenkiintoiseksi ja jopa sivistäväksi” antaen sille 3/5 tähteä. Filmioppaan toimitus kehui erityisesti André Benjaminin ja Ray Liottan rooleja kaupungin pormestarina sekä aktivisti-Djangona antaen elokuvalle 4/5 tähteä. Chiocago Sun-Timesin Roger Ebert kehui elokuvaa kiinnostavaksi, mutta piti hahmojen romanssisuhteita turhina antaen koko elokuvalle 3/4 tähteä. New York Magazinen kriitikot kutsuivat elokuvaa ”riemuvoitoksi” ja antoivat sille 9/10 tähteä.
Bitstream Inc.

Bitstream Charter
Bitstream Inc. oli yksi ensimmäisistä ja huomattavimmista digitaalisten kirjaintyyppien eli fonttien valmistajista. Mike Parker, Matthew Carter, Cheri Cone, ja Rob Freedman perustivat yrityksen vuonna 1981. Bitstream on julkaissut yli 1000 erilaista fonttia OpenType, TrueType ja PostScript Type 1 -muodossa. Sen tunnetuimpia kirjaintyyppejä ovat Amerigo BT (Bitstream Amerigo), Charter BT (Bitstream Charter) ja New Lincoln Gothic BT. Lisäksi yhtiö kehitti fontteihin liittyvää teknologiaa, kuten TrueDoc, WebFont ja Font Fusion. Vuonna 1999 Bitstream julkaisi MyFonts.com-verkkopalvelun, jonka kautta saattoi ostaa fontteja. Monotype Imaging osti vuonna 2012 Bitstreamin fontteihin liittyvän liiketoiminnan, mukaan lukien MyFonts.comin.
Bitstreamilla on ristiriitainen maine, sillä yhtiötä on syytetty mm. Linotypen alkuperäisten kirjaintyyppien luvattomasta julkaisusta ja myynnistä. Yhtiö pyysi Linotypelta lupaa digitoida sen klassiset fontit. Linotype kieltäytyi, mutta Bitstream kopioi fontit silti ja myi niitä omana tuotteenaan. Bitstream teki monista vanhoista kirjaintyypeistä uusia digitaalisia versioita ja kiersi lisenssejä nimeämällä ne uudelleen antamalla kirjaintyypille tunnisteeksi kirjaintyylin nimen ja sen perään numerosarjan, esimerkiksi Humanist 777, Swiss 721 (oik. Helvetica) ja Venetian 301 (oik. Centaur). Tuotteitaan Bitstream myi halvalla hinnalla, esimerkiksi julkaisemalla 500 TrueType-fonttiä sisältäneen CD-ROM-levyn vuonna 1996.
Vuonna 2003 Bitstream lahjoitti fontteja sallivalla lisenssillä avoimen lähdekoodin projekteille. Vera-perheen fontit lahjoitettiin GNOME-projektille, josta ne ovat levinneet muidenkin ohjelmien käyttöön..
Näitä on kehitetty edelleen DejaVu-projektissa, jossa fonttien Unicode-kattavuutta on laajennettu.
Bill Gross

Bill Gross (s. 13. huhtikuuta 1944) on yhdysvaltalainen sijoittaja, joka on ollut yksi PIMCOn (Pacific Investment Management Company) perustajista ja PIMCOn Total Return Fundin salkunhoitaja. Bill Grossilla on Aspergerin syndrooma.
Näkemyksiä

Vuonna 2016 Gross esitti helikopterirahaa kannattavan mielipiteen.
Berndt Gustaf Emil Blåfield

Berndt Gustaf Emil Blåfield (15. elokuuta 1816 Sääksmäki – 30. maaliskuuta 1874 Pälkäne) oli suomalainen juristi ja valtiopäivämies.
Blåfieldin vanhemmat olivat kihlakunnantuomari Gustaf Adolf Blåfield ja Maria Fredrika Lebell ja puoliso vuodesta 1856 Anna Aurora Blåfield (k. 1908). Båfield tuli ylioppilaaksi 1834  ja suoritti tuomarintutkinnon 1842, varatuomarin arvon hän sai 1844,  kihlakunnantuomarin arvonimen 1852 ja laamannin arvonimen 1868. Blåfield tuli Turun hovioikeuden ylimääräiseksi notaariksi 1843, Suomen krenatööritarkk’ampujapataljoonan sotatuomariksi 1851 ja Suomen sotaväen ja luotsilaitoksen ylisotaoikeuden ylisotatuomariksi 1854. Jääsken tuomiokunnan tuomariksi Blåfiel tuli 1854 ja Ylä-Satakunnan alaosan tuomiokunnan tuomariksi 1870. Hän oli aatelissäädyssä edustaja valtiopäivillä 1863–1864 ja 1867.
Berndt Gustaf Emil Blåfieldin poikia olivat kihlakunnantuomari Valfrid August Vilhelm Blåfield ja maanviljelijä, valtiopäivämies Karl Emil Blåfield.
Bill Gwatney

Bill Gwatney (26. elokuuta 1959 – 13. elokuuta 2008)  oli yhdysvaltalainen poliitikko. Hän toimi Arkansasin osavaltion demokraattipuolueen puheenjohtaja. Hän toimi Arkansasin senaatin senaattorina kymmenen vuotta.
Elokuussa 2008 Gwatney haavoittui kohtalokkaasti, kun aseistautunut mies hyökkäsi puolueen päämajaan Little Rockin ja ampui häntä yläkehoon. Gwatney kuoli vammoihinsa muutama tunti myöhemmin. Myös Gwatneyn ampuja kuoli laukaustenvaihdossa poliisien kanssa pitkän pakomatkan jälkeen. Teon motiivia ei vielä tiedetä.
Aiheesta muualla

Arkansasin demokraattipuolueen sivut
Bambiraptor

| Bambiraptor |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Tetanurit Tetanurae
Yläheimo::  Coelurosaurit Coelurosauria
Heimo::  Dromaeosaurit Dromaeosauridae
Alaheimo::  Saurornitholestinae
Suku::  Bambiraptor
Laji::  feinbergi
Kaksiosainen nimi
 Bambiraptor feinbergi  Burnham et al., 2000 
Katso myös
   Bambiraptor Wikispeciesissä   Bambiraptor Commonsissa 
Infobox OKNimi-testi OK: 
Taiteilijan käsitys.
Bambiraptor oli pienikokoinen dinosaurus, joka eli Pohjois-Amerikassa. Bambiraptorin fossiili oli alle metrin pituinen, joten se saattoi olla vielä keskenkasvuinen. Joidenkin tutkijoiden mukaan se on sama dinosaurus kuin Saurornitholestes.  Bambiraptor oli lihansyöjä.
Berndt Godenhielm

Berndt Adolph Fredrik Leonard Godenhielm (31. tammikuuta 1913 Helsinki – 29. marraskuuta 1998 Helsinki) oli Helsingin yliopiston ruotsinkielinen siviili- ja kauppaoikeuden professori.
Godenhielmin vanhemmat olivat varatuomari Bertil Fredrik Magnus Leonard Godenhielm ja Karin Hedvig Augusta Creutz ja puoliso vuodesta 1939 Ulla Elisabeth Frenckell. Godenhielm tuli ylioppilaaksi 1932, suoritti ylemmän oikeustutkinnon 1937 ja sai varatuomarin arvon 1940. Oikeustieteen tohtoriksi hän väitteli 1950. Godenhielm toimi asianajajana Helsingissä 1940–1950, Helsingin yliopiston dosentti hän oli 1952–1954 ja professori 1954–1976. Godenhielm oli myös Helsingin kauppakorkeakoulun dosentti 1952–1960 ja hänellä oli useita luottamus- ja asiantuntijatehtäviä. Godenhielm julkaisi tutkimuksiaan ja alansa teoksia sekä ruotsiksi että suomeksi ja englanniksi.
Bill Hajt

Bill Hajt (18. marraskuuta 1951, Radisson, Saskatchewan) on entinen kanadalainen jääkiekkoilija jonka NHL-seurana toimi hänen koko uransa Buffalo Sabres. Hajtin pelipaikka oli puolustaja. Hajt pelasi 854 NHL -ottelua.
Hajt varattiin vuonna 1971 NHL:n varaustilaisuudessa numerolla 33, kierroksella 3. Hajt pelasi kuitenkin ensimmäisen NHL -ottelunsa vasta kaudella 1973–1974. Pelejä kertyi kuusi. Kauden jälkeen hänen paikkansa Sabresin miehistössä vakiintui. Hänen paras kautensa oli 1974–1975, jolloin tehoja kertyi 29, 3+26.
Aiheesta muualla

Pelletier, Joe: Buffalo Sabres Legends: Bill Hajt sabreslegends.blogspot.com. Viitattu 13.3.2009. (englanniksi)
Belmont (Massachusetts)

| Belmont |
| --- | --- |
 Belmontin keskustaa.
 Belmontin sijainti Massachusettsin osavaltiossa.
 Koordinaatit: 42°23′45″N, 71°10′45″E 
Valtio:  Yhdysvallat
Osavaltio:  Massachusetts
Piirikunta:  Middlesexin piirikunta
Asutettu:  1636
Perustettu:  1859
Hallinto:  
 – Hallinnon tyyppi:  edustava kansalaiskokous
 – Kunnanjohtaja:  Patrice Garvin
Pinta-ala:  
 – Kokonaispinta-ala:  12,2 km²
 – Maa:  12,1 km²
 – Josta vettä:  0,1 km² (0,8 %)
Korkeus:  13 m
Väkiluku (2020):  27 295
 – Väestötiheys:  2 256 as./km²
Aikavyöhyke:  UTC-5
 – Kesäaika:  UTC-4
ZIP code:  02149
Suuntanumero(t):  617/857
 
 http://www.town.belmont.ma.us/ 
Infobox OKVirheellinen NIMI-arvo: 
Belmont on Middlesexin piirikunnassa sijaitseva kunta Massachusettsin osavaltiossa, Yhdysvalloissa. Huhtikuussa 2020 kunnassa oli 27 295 asukasta. Belmont sijaitsee Bostonin metropolialueella.
Historia

Nykyinen Belmontin alue sai ensimmäiset asukkaansa vuonna 1636, kun Richard Saltonstall muutti sinne noin 40 perheen kanssa. He muuttivat Massachusetts Bayn siirtokunnasta sisämaahan perustamaan maanviljely-yhteisön. Asutuskeskusta kutsuttiin alkujaan paikallisen intiaaniheimon mukaan nimellä Pequosette, mutta nimi muutettiin pian Watertowniksi.
Vuonna 1805 Frederick Tudor alkoi keräämään jäätä Fresh Pond -järvestä. Teollisuus kasvoi, ja vuonna 1843 rakennettiin rautatie Tudorin satamalaitureilta Fresh Pondille. Belmontin kylä alkoi kasvaa rautatien asemien ympärille. Asukkaat alkoivat 1950-luvulla vaatia oman kunnan perustamista. Noin tuhat belmontilaista ilmaisivat vaatimuksen kylän erottamiseksi omaksi kokonaisuudekseen. Ehdotetun kunnan varakkain asukas John Perkins Cushing tuki hanketta huomattavasti, ja kunta nimettiinkin hänen noin 80 hehtaarin tilan Bellmontin mukaan.
Watertown, Waltham ja West Cambrige vastustivat uuden kunnan luomista. Tästä huolimatta 18. maaliskuuta 1859 muodostettiin Belmontin kunta. Kunnan pinta-alaksi tuli 12,95 neliökilometriä, ja siitä 7,3 neliökilometriä oli halkaistu West Cambrigestä, 5,85 neliökilometriä Watertonista ja 1,74 neliökilometriä Walthamista. Asukkaita Belmontissa oli 1 175. Kunta oli maatalouskeskus, ja siellä tuotettiin muun muassa selleriä, tomaatteja, kurkkuja, marjoja ja pieniä hedelmiä.
Vuonna 1880 Belmontin kunnasta leikattiin 2,31 neliökilometrin alue pois ja se liitettiin Cambridgen kaupunkiin. Liitoksessa Cambridgeen siirtyi toinen puolisko Fresh Pond -järvestä. Tarve liitokselle syntyi, kun Belmontiin järven rannalle rakennettiin teurastamo. Tapaus herätti keskustelua, sillä Cambridge sai suurimman osan juomavedestään Fresh Pondista. Myöhemmin Belmontin alue on pienentynyt vielä hieman lisää, kun Route 2 -tietä on levennetty.
Belmontin asukasluku on tuplaantunut 1900-luvulla, ja kunta ei ole enää maatalousyhteisö.
Hallinto

Belmontin kunnallishallinnon toimeenpanovaltaa käyttää kolmihenkinen valtuusto, joka nimittää kunnanjohtajan hoitamaan päivittäisiä asioita. Belmontin lakia säätävä elin on kansalaiskokous, jossa on 288 jäsentä, 36 jokaisesta piiristä. Se kokoontuu keväällä kerran vuodessa päättämään tulevasta budjetista ja hyväksymään uusia lakeja.
Aiheesta muualla

Kuvia tai muita tiedostoja aiheesta Belmont (Massachusetts) Wikimedia Commonsissa
Kunnan kotisivut (englanniksi)
Paikallinen Belmont Citizen-Herald -lehti (englanniksi)
Belmontin kirjasto vuodelta 1899.
Berndt Gustaf Mellin

Berndt Gustaf Mellin (29. joulukuuta 1804 Akaa– 30. tammikuuta 1875 Helsinki) oli suomalainen vapaaherra, upseeri ja virka- ja valtiopäivämies.
Mellinin vanhemmat olivat luutnantti, vapaaherra Karl Johan Mellin ja Beata Ulrika Mellin ja puoliso vuodesta 1827 Fredrika Gustava Lilljebrunn (k. 1900). Mellin tuli ylioppilaaksi 1818 ja oli kadetti Haminan kadettikoulussa 1821–1823. Vänrikki 2. Suomen jääkärirykmenttiin hänestä tuli 1823 ja aliluutnantti 1825. Siirron 1. Suomen meriekipaasiin midshipmanina Mellin sai 1830, mistä tehtävästä hän erosi luutnanttina 1832. Hän oli alisen Satakunnan kihlakunnan kruununvouti vuodesta 1837 ja Helsingin tullinhoitaja 1842–1874. Mellin sai hovineuvoksen arvon 1866. Hän oli aatelissäädyssä edustaja valtiopäivillä 1863–1864 ja 1867.
Berndt Gustaf Mellinin poika oli vapaaherra, juristi, valtiopäivämies Karl Gustaf Johan Mellin.
Bogdanoff

Bogdanoff on (alun perin ven. Богданов, Bogdanov) sukunimi, joka on muun muassa seuraavilla suomalaisilla henkilöillä:
Joanna Bogdanoff, kilpakarateka, kirjailija ja katutaiteen tutkija
Matilda Bogdanoff (s. 1990), aitajuoksija ja pituushyppääjä
Orvo Bogdanoff (s. 1937),  tietokirjailija ja postikortti- ja valokuvahistorian tutkija
Ulla Bogdanoff (1944–2017), poliitikko (SMP, POP, Keskusta).
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bogdanov

Bogdanov, naisilla Bogdanova on venäläinen sukunimi, joka on muun muassa seuraavilla henkilöillä:
Aleksandr Bogdanov (1873–1928), venäläinen filosofi, luonnontieteilijä ja yhteiskunnallinen vaikuttaja
Anatoli Bogdanov (s. 1947), ukrainalainen jääkiekkovalmentaja
Anatoli Bogdanov (1931–2001), venäläinen ampuja ja olympiavoittaja
Andrei Bogdanov (s. 1970), venäläinen poliitikko
Anna Bogdanova (s. 1984), venäläinen seitsenottelija
Igor ja Griška Bogdanov (s. 1949), ranskalaiset kaksoset, televisiojuontajat ja huijarit
Iivana Bogdanov (1843–1911), karjalainen kanteleensoittaja
Modest Bogdanov (1841–1888), venäläinen tutkimusmatkailija
Nikolai Bogdanov (1906–1989), neuvostoliittolainen kirjailija
Risto Bogdanov (1900–1928), vienankarjalainen kirjailija ja kansanperinteen kerääjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Biskopsö

Biskopsö on kolmen saaren nimi Suomessa
Biskopsö, Taalintehtaan edustalla Kemiönsaaressa
Biskopsö, Nauvon pääsaarten välissä
Biskopsö, Iniön eteläosissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Biskopsö”, voi hakea sivunnimihaulla, laajalla sivunnimihaulla tai tekstihaulla.
Bogdanci

| Bogdanci |
| --- | --- |
 Bogdanci
Valtio:   Pohjois-Makedonia
Alue:  Kaakkoisalue
Pinta-ala:  
 – Kokonaispinta-ala:  114,5 km²
 – Väestötiheys:  64,07 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Bogdanci (mak. Богданци) on kaupunki Pohjois-Makedonian Kaakkoisalueella. Kaupungissa asuu 7 339 asukasta, ja vuotuinen väestönkasvu on -0,9 %. Vuodesta 2002 väkiluku on laskenut noin 1 500 asukkaalla. Kaupungin pinta-ala on 114,5 neliökilometriä ja väestötiheys 64 asukasta neliökilometrillä. Asukkaista lähes 95 % on makedonialaisia. Lopuista suurin osa on serbejä.